Fallasa: An tafka magudi a zaben 2015 a arewa - Dattijo Tanko Yakasai ▷ NAIJA.NG
Dattijo kuma babban dan siyasa a kasar nan, Alhaji Tanko Yakasai, ya bayyana zaben baidaya na shekarar 2015 da cewa an tafka gagarumin magudi a arewacin Nigeria.
Yakasai, ya bayyana haka ne ga y'an jarida, yayin da ya jagoranci tawagar wasu daga shugabannin arewa da y'an majilasar dokokin arewa zuwa gidan tsohon shugaban kasa Janar Ibrahim Babangida a gidan sa dake Minnan babban birnin jahar Niger, jiya Lahadi.
Cikin bayaninsa, Tanko Yakasai yace: "Lokacin da aka gabatar da sabuwar hikimar yin zabe shekarar 2015, na yi maraba da ita sosai, bayan zaben na fahimci irin ta'asar da aka tafka.
Dattijo Tanko Yakasai
"An bi hanyoyin magudi da yawa. Abinda ya faru a 2015, inda yan kudu suka rinka tserewa yankinsu tsoron abinda ka-je-ya-zo, suka bar gun da suka yi rijistar zabe, suka tafi inda ba can suka yi rijista ba, ba kuma za su iya yin zabe a can ba, wannan ma hanyar tafka magudi ce.
DUBA WANNAN: Shugaba Buhari ya bayyana mutanen da suka jefa 'yan Najeriya cikin fatara talauci
“Wata hanyar kuma dai ita ce, yan kudun da ba su gudu ba, sun gaza iya fitowa rumfunan zabe lokacin da ake kada kuri'a. Saboda furgicin za'a iya far musu. Don haka suka hakura da zaban wanda suke so ya zama shugaban kasa. Wannan ma hanyar magudi ce.
Yakasai ya ce, makasudin ziyarar su zuwa gidan tsohon shugaban kasa, don sanar da shi burin tawagar ta su na ganin hadin kai da cigaban yankin Arewa. A nasa bangaren, tsohon shugaban kasar, ya yaba da irin namijin kokarin su, ya kuma basu tabbacin goyon bayansa don ganin hadin kan kasa baki daya.
Hausa News Arewa Siyasar Najeriya Jihar Kano Malam Garba Shehu
Nigeria defence academy Lionel Messi house How much is JAMB form Ankara long gowns Regina Daniels biography